Publication: Magyar Közlöny
Issue: MK-1999-119 (Year: 1999, Number: 119)
Era: 1990-2004
Section: [Melléklet a 12/1997. (VIII. 14.) MüM rendelethez]
Paragraph Index: 657

5. oldal Az ellátási alap oszlopban meghatározott összeg az alapja a nyugdíjnak és a munkanélküli-ellátásnak. A munkavállaló bérjövedelmeként az ellátási alapot, befizetett adóelőlegként ezen ellátási alap 20%-át kell figyelembe venni. A munkavállalónak a bérjövedelmet nem kötelező bevallania, ha ez kevesebb évi 250 000 Ft-nál és nyugdíjon vagy az Szja. alkalmazásában azzal azonosan adózó jövedelmén kívül más adóköteles jövedelme nem volt. A beragasztott közteherjegy alapján az alkalmi munkavállalót egészségügyi szolgáltatás és nyugdíjra jogosító szolgálati idő illeti meg. A munkavállalónak 4%-os egészségbiztosítási járulékot nem kell fizetnie, ezért az egészségbiztosítás pénzbeni ellátásaira (táppénz, terhességi-gyermekágyi segély) — kivéve a baleseti táppénzt — az alkalmi munkavállaló nem jogosult, és betegszabadság sem illeti meg. Az alkalmi foglalkoztatás munkaviszony, amely alapján a munkavállaló munkanélküli-ellátásra szerezhet jogosultságot.

Source: https://magyarkozlony.hu/hivatalos-lapok/46dda422949bb578012aa08fa6c8214ef0ccb303/dokumentumok/3a309e0740c0fb50c969ef8b41a4d6bcdb510f6b/letoltes